מציירת אותך, 30 גוונים של אפור. את לובשת את החיוך הכי יפה ועונדת את הצלקות שלך כמו תכשיטים. העיניים שלך מספרות סיפור אחר. בתוך הגוף הקטן שלך את שומרת את כל הכאב ואת כל האהבה, והייתי רוצה לקחת ממך חלק מהעול. והייתי רוצה לקחת אותך רחוק מפה. הייתי רוצה להיות הנחמה המתוקה שלך. כי מגיע לך שמלות נשף מפוארות ורולס רויס מכוסה יהלומים, מגיע לך את כל הטוב שבעולם, רונה. כי את יותר טובה מברנאץ' וטעימה יותר מקפטן קראנץ' מקסימה כמו ארוחת בוקר במיטה ומתוקה יותר מטוסט עם ריבה.